41. ΝΟΜΟΘΕΤ. ΔΙΑΤΑΓΜΑ υπ’ αριθ. 555 της 26/27 Μαΐου 1970 (ΦΕΚ Α΄ 119). Περί συστάσεως Λογαριασμού Ανεγέρσεως Δικαστικών Καταστημάτων. Άρθρ.1.-1.Δια την ανέγερσιν Δικαστικών Καταστημάτων εις άπασαν την Χώραν, συνιστάται ειδικός Λογαριασμός υπό τον τίτλον «Λογαριασμός Ανεγέρσεως Δικαστικών Καταστημάτων», τηρούμενος παρά τω Κεντρικώ Καταστήματι της Τραπέζης Ελλάδος. Η διαχείρισις του Λογαριασμού ενεργείται υπό του Τμήματος Ειδικών Ταμείων του Υπουργείου Δικαιοσύνης. 2.Το αρχικόν κεφάλαιον του Λογαριασμού θ’ αποτελεσθή εκ των 4/5 των διαθεσίμων κεφαλαίων των υφισταμένων Ειδικών Ταμείων Ανεγέρσεως Δικαστικών Μεγάρων και Φυλακών, εξαιρέσει των Ειδικών Ταμείων Λαρίσης, Πατρών και Πειραιώς. Εις τον αυτόν Λογαριασμόν κατατίθεται εντός του πρώτου δεκαπενθημέρου εκάστου μηνός τα 4/5 των εσόδων του προηγουμένου μηνός των ανωτέρω Ειδικών Ταμείων. Άρθρ.2.-1.Πάσα πληρωμή οιασδήποτε δαπάνης αφορώσης εις την ανέγερσιν Δικαστικών Καταστημάτων, ενεργείται υπό της Τραπέζης Ελλάδος εις βάρος του «Λογαριασμού Ανεγέρσεως Δικαστικών Καταστημάτων», βάσει εγκεκριμένου Προϋπολογισμού και κατόπιν χρηματικής εντολής εκδιδομένης υπό του Διευθυντού της Διευθύνσεως Ειδικών Ταμείων και Διαχειρίσεως Πιστώσεων του Υπουργείου Δικαιοσύνης ή του νομίμου αναπληρωτού του και εγκρινομένης υπό του Υπουργού Δικαιοσύνης. (Αντί της σελ.224,27(α) Σελ. 224,27(β) Τεύχος 417-Σελ. 93 Δικαστικά Καταστήματα 6.Β.ζ.39-41 2.Αι εντολαί υπόκεινται εις τον προληπτικόν έλεγχον, κατά τας περί προληπτικού ελέγχου κειμένας διατάξεις, του παρά τω Υπουργείω Δικαιοσύνης Παρέδρου του Ελεγκτικού Συνεδρίου. Άρθρ.3.-1.Δικαστικά Καταστήματα, κατά τας διατάξεις του παρόντος Ν.Δ/τος, ανεγείρονται εφ’ όσον παραχωρούνται δωρεάν παρά του Δημοσίου, των Δήμων και Κοινοτήτων, Νομικών Προσώπων Δημοσίου ή Ιδιωτικού Δικαίου ή Φυσικών Προσώπων κατάλληλα γήπεδα. 2.Δια την καταλληλότητα των γηπέδων γνωμοδοτεί Διευθυντής της Διευθύνσεως Ειδικών Τεχνικών Υπηρεσιών του Υπουργείου Δικαιοσύνης, ο δε Υπουργός της Δικαιοσύνης αποφασίζει οριστικώς. 3.Περί της προτεραιότητος της ανεγέρσεως των Δικαστικών Καταστημάτων αποφαίνεται ο Υπουργός Δικαιοσύνης μετά γνώμην των αρμοδίων Υπηρεσιών του Υπουργείου Δικαιοσύνης. Άρθρ.4.-1.Προς εκπλήρωσιν του σκοπού της ανεγέρσεως Δικαστικών Καταστημάτων εις άπασαν την Χώραν, δύναται ο Υπουργός Δικαιοσύνης να συνάπτη εις βάρος του δια του παρόντος συνιστωμένου «Λογαριασμού Ανεγέρσεως Δικαστικών Καταστημάτων» τοκοχρεωλυτικά δάνεια, υπό την εγγύησιν του Κράτους, παρά του Ταχυδρομικού Ταμιευτηρίου, του Ταμείου Παρακαταθηκών και Δανείων ή παρ’ οιουδήποτε άλλου πιστωτικού Οργανισμού. 2.Οι όροι του συναφθησομένου δανείου καθορισθήσονται δι’ αποφάσεως της Νομισματικής Επιτροπής κατόπιν προτάσεως του Υπουργού της Δικαιοσύνης. 3.Το προϊόν εκ της συνάψεως δανείου κατατίθεται εις τον «Λογαριασμόν Ανεγέρσεως Δικαστικών Καταστημάτων». Άρθρ.5.-1.Οι δια του άρθρ. 6 παρ. 1 στοιχ. Α εδάφ. α, β, γ και δ και Β του Ν.Δ. 3535/1956 «περί ιδρύσεως Οργανισμού Ανεγέρσεως Δικαστικού Μεγάρου Θεσσαλονίκης (ΦΕΚ 193 Α΄/8.9.1956), καθορισθέντες πόροι του Οργανισμού Ανεγέρσεως Δικαστικού Μεγάρου Θεσσαλονίκης, οι εισπραττόμενοι δι’ ειδικών ενσήμων, αυξάνονται από 1ης Ιουν. 1970 δια την περιφέρειαν του Οργανισμού εις το διπλάσιον. Σελ. 224,28(β) Τεύχος 417-Σελ. 94 2.Η διάταξις της προηγουμένης παραγράφου έχει εφαρμογήν και επί των, δια της υπ’ αριθ. 27436/3.3. 1951 αποφάσεως των Υπουργών Δικαιοσύνης και Οικονομικών, δημοσιευθείσης εις το υπ’ αριθ. 47 τεύχ. Β΄ ΦΕΚ., καθορισθέντων πόρων των Ειδικών Ταμείων ανεγέρσεως Δικαστικών Μεγάρων και Φυλακών των εισπραττομένων δι’ ειδικών ενσήμων, επιφυλαττομένων των διατάξεων της παρ. 1 του άρθρ. 12 του Ν.Δ 4189/1961 και της παρ. 4 του άρθρ. 24 του Νόμ. 4281/1962. Άρθρ.6.-Η ισχύς του παρόντος άρχεται από 1ης Ιουν. 1970. 